**Návšteva Súdneho dvora Európskej únie v Luxemburgu**

Ústav medzinárodného práva a európskeho práva Právnickej fakulty UPJŠ v Košiciach pripravuje pre študentov a študentky Právnickej fakulty UPJŠ v Košiciach *prezenčnú návštevu Súdneho dvora Európskej únie v Luxemburgu.* **Plánovaný termín uskutočnenia návštevy Súdneho dvora Európskej únie je 9. september 2025.** Návštevy Súdneho dvora Európskej únie sa môžu zúčastniť študenti a študentky všetkých ročníkov bakalárskeho, magisterského a doktorandského stupňa štúdia.

Program návštevy Súdneho dvora Európskej únie bude pozostávať zo všeobecnej prezentácie Súdneho dvora a Všeobecného súdu, prehliadky budov, návštevy knižnice, účasti na ústnom pojednávaní pred Súdnym dvorom alebo Všeobecným súdom, pred ktorým sa uskutoční výklad o prejednávanej veci, ako aj prezentácie o mnohojazyčnosti na Súdnom dvore a prezentácie o povolaní právnika lingvistu.

Ústav medzinárodného práva a európskeho práva vyzýva študentov a študentky, aby sa v prípade záujmu o účasť na návšteve Súdneho dvora Európskej únie prihlásili e-mailom na [dominika.beckova@upjs.sk](mailto:dominika.beckova@upjs.sk) **v termíne do 15. mája 2025**. Návštevy Súdneho dvora sa môže zúčastniť maximálne 20 osôb. V prípade, ak bude záujem študentov prevyšovať maximálnu kapacitu, bude realizovaný výber na základe motivačných listov.

Všetky náklady spojené s účasťou na pripravovanej návšteve na Súdnom dvore Európskej únie (cestovné, ubytovanie, strava, poistenie a iné) si účastníci hradia sami. Príchod do Luxemburgu je potrebný deň pred konaním návštevy Súdneho dvora Európskej únie, t.j. 8. septembra 2025.

*Informácie k ceste:*

Priame letecké spojenie Viedeň – Luxemburg (cena spiatočnej letenky od 179 eur)

Priame letecké spojenie Budapešť – Luxemburg (cena spiatočnej letenky od 205 eur)

Letecké spojenie Košice – Luxemburg s prestupom vo Varšave alebo Viedni (cena spiatočnej letenky od 250 eur)

*Odporúčané ubytovanie:*

[Pria Youth Hostel Luxembourg City](https://www.booking.com/hotel/lu/youth-hostel-luxembourg-city.sk.html?aid=397645&label=bin859jc-1FCAEoggI46AdIM1gDaM0BiAEBmAEiuAEXyAEM2AEB6AEB-AEDiAIBqAIDuALz0YrABsACAdICJDIyNTQ0YTViLTJlZTYtNDFhOS1hNGMzLTYxOTg1YzVjOTUzYtgCBeACAQ&sid=e937c808fec26c053b078092d25d9bd9&all_sr_blocks=28370307_279803815_0_1_0_51138%2C28370307_279803815_0_1_0_51138&checkin=2025-09-17&checkout=2025-09-19&dest_id=-1736191&dest_type=city&dist=0&group_adults=2&group_children=0&hapos=1&highlighted_blocks=28370307_279803815_0_1_0_51138%2C28370307_279803815_0_1_0_51138&hpos=1&matching_block_id=28370307_279803815_0_1_0_51138&nflt=ht_id%3D203&no_rooms=1&req_adults=2&req_children=0&room1=A%2CA&sb_price_type=total&sr_order=popularity&sr_pri_blocks=28370307_279803815_0_1_0_51138_7200%2C28370307_279803815_0_1_0_51138_7200&srepoch=1745005440&srpvid=6f0a8ab7db0a008a&type=total&ucfs=1&) (cena ubytovanie na 2 noci od 78 eur)

V Košiciach 23.apríla 2025